72. § (1) Az 1876:XIII. törvénycikk, úgyszintén az 1907:XLV. törvénycikk hatálya alá tartozó cselédet, az 1884:XVII. törvénycikk hatálya alá tartozó kereskedő és iparossegédet, valamint gyári munkást akár a békében, akár háború idején teljesített tényleges katonai szolgálata után a munkaadó visszavenni köteles, ha a katonai szolgálatból való elbocsátását követő két hét alatt a munkaadónál szolgálatra jelentkezik. A munka- vagy szolgálatadónak a lövészkötelezettség teljesítésére kellő szabadidőt kell a lövészkötelezett részére engednie s a lövészkötelezettség teljesítése miatt a lövészkötelezettet hátránnyal sujtania, a munkából vagy szolgálatból elbocsátania nem szabad.